Lo-Renz-O/malagasy-sentence huggingface dataset:
Anay zanaka tsy foiny izay mitady ny mivarina amin’io tononkalo io koa no ahatsapana fa tsy misy tombo sy hala na ny ray na ny reny amin’ny mpanoratra. Miara-mikatsaka izay hahasoa ny zanany hatrany izy ireo, ka mendrika ny hovaliana fitiavana; mitovy lanja koa. Na izany aza anefa, dia samy nahavitan’i jo andrianasolo tononkalo manokana ho azy na ny rainy na ny reniny. Ao amin’ny hoe dada 148 no hanasongadinany ilay herim-pon’ny ray izay manana ny finiavana hanatontosa ny andraikitra amin’ny maha-raim-pianakaviana azy, mpiahy, mpambomba, mpitarika ary mpandrindra tsy mba mitarain-tana-miempaka ny ary tena vonona hanao sorona ny tenany ho an’ireo taranany. Hoy izy maneho izany ilay tsy mba mitaraina tamin’ny androm-pahavelomany tsy mitandro ny hisasarany hanasoa anay ankohonany. Tsy mitsahatra mananatra manoro lalana ombana tsy mihoa-pefy tafahoatra raha sendra ny halana. Ilay nanana fitiavana hafa tena mbola miavaka sy nilaza taminay tsy hisaraka amim-bavaka. Nanefy anay koa mba ho tia sy handala fihavanana n’inon’inona ho harena na mety koa ho tsy fananana tena mbola hita taratra mihitsy eto ilay fankatoavany sy finoany ny tenin-dray aman-dreniny hatramin’ny izy fony kely. Ny tononkalo vahona sy fa tsy haiko ny hangina 149 no tena ahitana ny porofon’ny fitiavany ny reniny. Ambarany amin’ireo tononkalo ireo, fa tena
Ny fahalalana notsoahana mahaliana ny mpikaroka ny fifanoinan’ny kolontsaina sy fifandraisana eo amin’ny fiarahamonin’olombelona ao anaty vondrona iray ; mbola zava-dehibe ankoatra izany koa ny fahalalana fa azo dinihina amin’ny alalan’ny fihetsika voarain’ny vavahadintsaina dimy ny fifandraisan’ny aretin-tsaina sy ny kolontsaina. Tsapa amin’ny alalan’ireo rehetra voalaza tery aloha fa fitambarana singa entina manabe voho ny traikefa avy amin’ny zava-misy ny kolontsaina. Ao anaty lamim-piarahamonina no isiany sy ivelarany. Tefena amin’ny alalan’ny karazam- pitsipika sy famantarana manavaka ny vondrona tsirairay izy ; misy ihany anefa ny toetoe-kolontsaina iraisan’ny vondrona rehetra. Mifanefy kolontsaina ao anatin’ny vondrona misy azy ny olombelona ary misy akony eo amin’ny fivoaran’ny kolontsaim-bondrona io fifanoinana io. Manamarina ireo voalaza ireo ny filazan’ny mpandinika fa na dia tsy tsaroan’ny tompony loatra aza ny kolontsaina dia azo lazaina ho efa mipetraka izy satria manana ny lanjany ary afaka mifanaraka amin’ny karazana toe-javatra sy karazam-pifandraisana misy randriamarolaza, 1985 noho ireo dia azo avadika ho fitaovana anomezana dika sy ahafahana mahazo ny fisehoan- javatra ao anatin’ny fiarahamonina ny kolontsaina holy sy stuchlik, 1983-29 , mampivelatra ny fahafahana manao zavatra sy ny fahalalana koa camilleri, 1989- 15 araka ireo, ny ethnopsychiatrie dia fandinihana ny fifandraisan’ny fihetsika teraky ny tsy fahatomombanan’ny saina, ny raharaham-pitsaboana sy ny kolontsaina nanefy ny marary sy izay mitsabo azy. Mifototra amin’ny atao hoe kolontsaina sy ny maha izy azy ny vondrona misy ny marary io fandinihana io.
Anambarana teny mamy manana ny hery sy ny hasiny ny teny. Mifandray akaiky ny teny sy ny fisainana. Voalazan’ny encyclopédie de la pléiade fa ny teny dia mahakasika ary misy akony amin’ireo fomba fahatsapana sy fahazaram-pisainana 102 mandritra ny androm-piainany, dia miteny hatrany ny olombelona. Hoy i irako ammi velona hiteny ianao, ka hiteny indray anio, koa dia saino, izay hambara ! V. A lah 55 izany no nanombohany ny asa sorany hoe teny fampisaintsainana ny olona ny amin’ny teny izay hatao. Toe-javatra roa no ampilahariny anehoany ny herin’ny teny 101 jereo fizarana voalohany ny toetrany. 102 encyclopédie de la pléiade langage et culture , collection bible bolloné bruges, editions gallimard, p. 1417. Les langages affectent d’une certaine manière le perceptions sensorielles et les habitudes de pensée
Tsy ny malagasy sy ny foloalindahy ihany no ampirisihan’ny mpanoratra hihavana, fa izy samy izy koa. Iray asa, sady iray tanjona izy ireo, ka tsy tokony hosamasamahana na inona na inona olana misy. Ambaran’ny mpanoratra koa fa tsy tokony hiditra amin’ny raharaha pôlitika izay mampisara-bazana ny maro ny foloalindahy. Fa miraisa saina
Toy ny farango sosona, tsoraka, baraingo, teboka roa, teboka amam- paingo, ary ny teboka telo. Maro ireo farango sosona hita ao. Ka na ireo teny tateriny mivantana no ataony ao anatin izany, na ireo teny heveriny ho manan-danja, ary tiany hasongadina. Indreto misy ohatra vitsivitsy tak 9 raha manana finoana hoatra ny voan-tsinampy iray aza ianareo, ka hiteny amin io tendrombohitra io hoe mifindrà ery, dia hifindra izy; ary tsy hisy tsy ho hainareo hatao. Teny tiany hasongadina, izay maneho ny finoana miezinezina ananan i miaro. Tak 13 zany aloha ny sôraka. Fa ialahy ve bandy mohaka e! Teny taterina mivantana, izay mampibaribary ny fitaoman- dratsin ireo mpiara-mianatra tamin i miaro azy teny amin ny lisea, sy ny esoeson-teny nahazo azy tamin izany. Tak 53 hitako taitra i neny nandre ny nts -ko.
Ny asany tahaka ny mpianatra rehetra ihany, miankin-doha amin’ny olona izy mandra-pahainy, fa rehefa tafita soa avy eo izy, dia mandeha irery amin’izay manitatra ny azony sady manely izany amin’ny hafa. Raha mbola kely, mila fialofana, fa rehefa lehibe ialofan’ny madinika 144. Hary elatra tokoa ka afaka mandeha irery amin’izay. Rehefa nahavita ny fiofanana momba ny taotrano sy ny asa vaventy tany amin’ny ambaratonga ambony izy, dia nanomboka niasa. Niasa tamina orinasa izy teo am-boalohany. Te hanana ny fahaleovantenany anefa izy, ka nanangana orinasa mahaleo tena nanomboka ny taona 2009. Tsy mipetraka amin’ny toerana iray moa ny asany, fa mivezivezy araka ny faritra ahazoany antoka asa. Toy izao no azo ambara mahakasika ny fiainan’ny r. Fidimanantsoa amin’ny maha olon-tsotra azy. Ndeha hatolotra manaraka ny tetiharany mba ho fanampim- panazavana sy ho famintinana izay voalaza.
Ny tropes sy ny fanomezan-kasina ny poeta nodimandry raha ny fahafatesana poeta no resahana dia heverina fa isan’ny zava-dehibe tokony havoitra ny fanomezan-kasina azy ireny na efa nodimandry aza. Araka ny hita tao amin’ny akora fototra, ny atao hoe fanomezan-kasina dia fametrahana mandrakariva ny poeta iray eo amin’ny toerana izay nisehoan’ny fahamendrehany hatramin’izay. Amin’izany dia adidin’ireo sakaizany sy ny manodidina azy no manatanteraka io fanomezan-kasina io. Teboka telo lehibe no nanehoan’ny faribolana sandratra ny fanomezan-kasina an’i elie r. Voalohany, ny fankatoavana azy amin’ny alalan’ny fanajana ny hafany sy ny fanohizana na ny fanarahana ny làlany. Izany dia nasehon’ny mpikambana faribolana sandratra tamin’ny fomba filaza nifototra tamin’ny tropes narahan’ireo fomba filaza manamafy hevitra. Faharoa, ny famelana azy hanaloka hatrany amin’ny alalan’ny asa sorany sy amin’ny alalan’ny asa soratry ny mpikambana faribolana sandratra. Tamin’ny alalan’ny tropes sy ny fomba filaza mifototra amin’ny filalaovana lanjan-kevitra miabo ihany no nanehoan’ny mpikambana io tsangan- kevitra io. Farany, ny fahatsiarovana mandrakariva ireo tranga sy fotoana rehetra niavaka nandritra ny fiarahana taminy. Tahaka ny fizarana teo aloha ihany dia ny tropes no nifotoran’ny fomba filazan-javatra arahan’ireo endri-piforonana manantitrantitra hevitra. Araka izany, toy ny tao amin’ny fizarana voalohany dia tsy mandeha irery ny tropes raha mivetso ny fanomezan- kasina ny poeta. Izay hita ho mampiavaka ity zana-pizarana ity kosa dia ny toetran’ireo fomba filaza nanampy ny tropes izay maneho lanjan-kevitra miabo.
Tsy ny mahantra ihany anefa no misedra fahasahiranana fa ny mpanan-karena koa. Ny olana manjo ny mpana-karena dia ny fisomparana sy ny fialonana ataon’ny namana sy ny mpiara-monina aminy. Manamarina izany ny hoe ny mpanan-karena amin’izao fotoana dia mijaly be e ! E ! Manao fihetsika tsy manjary ilay namana a ! Misikina lamba madio anao dia tsy tiany e ! Mamelona radio cassette anao dia angarihany e ! O. B.53 1- 4 zava-misy mpitranga matetika amin’ny fiainana andavanandro ny tahaka izany. Ny fahombiazan’ny sasany amin’ny fiainana dia mety miteraka fialonana amin’ny hafa.
Ankoatra ny efa voalaza tany aloha, tiana ihany koa ny manamarika fa misy amin’ireo mpanoratra tandrefana nanoratra re momba ny zava-misy ao amin’ny fireneny irery ihany. Anisan’ireny i hans helmut kirst sy karl wander, ny asa soratr’i karl wander dia niompana tamin’ny ady amin’ny kolikoly; ny zava-mahadomelina; ny fivarotan-tena ary ny herisetra.
Somary nanahirana ihany ny fomba nakana ny feo noho ny tsy fifanandrifian’ny vanim-potoana fanaovana ny asa ilana ny rango sy ny fotoana nanaovana ny fanadihadiana. Araka izany dia nizara roa ny fomba nakana ny lahabolana. Tao ny nalaina feo mivantana teo am-panatanterahana ny asa izay ampiasana ny rango. Tao anatin’ny vanim-potoanan’ny fanaovanm-pasana sy famadihana tokoa no tena nidinana tany an-toerana ka ny rango momba ireo dia nalaina mivantana. Tao kosa ireo hira izay notontosaina noho ny fangatahana manokana. Ilana fahamalinana anefa ny fandinihana ireny satria tsy tena manara-penitra. Ety am-piandohana ary aloha dia tsara raha tsahivina ny famaritana ny atao hoe literatiora izay anompanana betsaka ny asa amin’ity fizarana ity.
Anisan’ny fototra iray tsy mampahomby loatra ny fampianarana izay atao ihany koa ny toetra amam-pihetsiky ny mpampianatra manoloana ny mpianatra. Ny mpampianatra b, araka ny resadresaka nifanaovanay tamin’ny mpianatra tao amin’ny kilasy voalohany roa mira zotra, dia manana toetra manavakavaka mpianatra. Misy akony lehibe any amin’ny mpianatra izany, satria mahatonga azy hankahala sy tsy dia hanaja loatra ilay mpampianatra, ary indrindra indrindra tsy ho tia ny taranja ampianarina.
Ny mpampianatra tsiarairay dia tokony hametraka amin’ny tenany ireo fanontaniana ireo isaky ny avy mampianatra, isan-telovolana ary isan-taona. Tsara ihany koa raha ny samy mpampianatra no mifanombana. Toy izao manaraka izao no mety hanaovana izany amin’ny fivoriana na amin’ny fikaonan-doha ataon’ny mpampianatra no tsara anaovana izany fifanombanana izany. Ny mpampianatra taranja mitovy no tsara manao fifanombanana. Mety ho amin’ny sekoly iray izany na koa hifarimbonan’ny sekoly manodidina. Tatitra momba ny zava-bita sy ny zava-nisy nandritra ny fampianarana no atao amin’izany. Miainga avy amin’izany tatitra izany sy ny vokatra azo no anaovana ny tombana ho an’ny mpampianatra.
Ny toby kilasimandry sy ny olan’ny fanabeazana ny ankizivavy atoa hery 27 taona l talen’ny fifandraisana ao amin’ny cinu madagascar antananarivo 20 08 14 tao amin’ny biraony tahirin-kevitra mahakasika ny fanabeazana nyankizivavy sy ny miralenta atoa belalahy 56 taona l tomponandraikitra voalohany ao amin’ny ftmv fenoarivo atsinanana 07 09 14 tao amin’ny foibe ftmv morafeno ny mombamomba ny fikambanana tantsaha manatsara velontena
Torak’izany koa ny 121 tsy miady amin’ny kapoakam-bariko. Ny kapoaka no famarana ny vary rehefa hatokona ; koa ny zavatra tsy hohanina dia tsy afatra amin’ny kapoaka. Ny tsy filan-javatra no hevitra raketin’ io tohin-teny io ary ampiasain’ny tanora izy io rehefa misy zavatra tsy tiany ihany koa.
Malgré la misère noire des années 1860 615, il est heureux. Avant de s’affirmer comme un romancier, zola a écrit des poèmes, des contes et des pièces de théâtre mais il a compris très vite que sa voie n’était pas là. A un certains moments de ses débuts, notre auteur n’est pas encore véritablement engagé sur le plan social même s’il a déjà l’idée de consacrer plusieurs romans au monde ouvrier. Ce projet est pour lui moins social qu’esthétique ou artistique il s’agit surtout d’être le premier écrivain a peindre cet univers nouveau issu de la révolution industrielle. En février 1861, il s’installe, seul pour la première fois, au 24 de la rue neuve saint etienne. C’est dans le souvenir de ces années de misère, de recherches et de tâtonnements, que zola puisera, en partie, les matériaux qui feront de l’assommoir le premier roman sur le peuple, qui ne mente pas et qui ait l’odeur du peuple mais l’événement déterminant pour la formation intellectuelle et la carrière d’emile zola est assurément son entrée à la librairie hachette, le 1er mars 1862. D’abord comme commis, puis comme chef de la publicité. Le jeune auteur rédige là, très tôt, des commentaires d’ouvrages pour le bulletin du libraire et de l’amateur de livres. Il alimente ainsi sa connaissance de la littérature à la mode une littérature dont il saura plus tard dénoncer les dangers c’est grâce à l’empereur de l’édition , qu’emile zola rencontre hippolyte taine, jules simon, emile deschanel. L’histoire de la littérature anglaise de taine et la physiologie des écrivains et des artistes, de deschanel, lui enseignent l’importance de la physiologie,
Niandry izay higadonany fotsiny ny vahoaka, na dia efa nanindry azy mafy aza ny hahazo fahaleovan-tena sy fahafahana. Tsy mbola sahy nanohitra ny tsy rariny sy nitaky izay tombontsoany tamin’ny mpanjana-tany izy ireo. Niova anefa izany fihetsiny izany nanomboka ny 19 mey 1929.
Raha hofehezina izany, dia hita fa tra-pahasahiranana tanteraka ny malagasy nandritra ity vanim-potoana ity, noho ny fibodoan’ireo voanjo ny harenany; nanampy trotraka izay ihany koa ny fahoriana vokatry ny asa an- terivozona. Fa mba nanao ahoana kosa ny akon’ny zava-nisy ara-kolontsaina sy fampianarana nandritra ity vanim-potoana ity.
Marihina fa tsy mitovy ny voambolana ampiasaina entina manondro ny tsinjara toeran’ny tsirairay amin’ny fiarahamonina nentim-paharazana. Misy ny fiarahamonina mampiasa ny hoe laidama, tangalamena, sozabe, ny tangalamena sy ny laidama dia voambolana fampiasan’ny betsimisaraka tavaratra ny olobe voafidin’ny fokonolona handrindra ny fomba amam-panao samihafa toy ny rasahariana, koram-be saingy matetika ny mpitondra nentim-paharazana no tondroina. Raha fehezina ny voalazan’i g. A montandon dia entina hamantarana ny firafitry ny fiarahamonina iray ireny voambolana ireny. Hita taratra ao ny tsinjara toerany, ny endriky ny fitohizan’ny taranaka, ny fomba fiteny, ny fomba fisainan’ny fiarahamonina.186 raha halalinina io rafitra an-tanantohatry ny fiarahamonina antanala io dia inona no azo ambara manoloana ny fandraisana anjara amin’ny fifanantsafana amin’ny fahafatesana? 1.3. Literatiora am-bava manasongadina ny zara toerana aman’andraikitry ny tsirairay fiheverana azy ireo amin’ny fiarahamonina no tian-kambara amin’ny fanasongadinana ny tsinjara toeran’ny tsirairay. Dinihana amin’izany ny zara toerana aman’adidy amin’ny maha ampanjaka, amin’ny maha zokiolona, amin’ny maha lahy na vavy. Ireo tsinjan-toerana ireo no hohadihadina amin’ity zana-pizarana manaraka ity. 1.3.1. Ny ampanjaka
Die fisaorana be die be indrindra tsa misy zavatra tien’ny ray aman- dreny azo ato ’zany a fa vita soa amatsara ny raharaha, a y a areo ray aman-dreny, ny raza a rahetra ai y ambony andrefana ai y, nikezaka ny taranakareo na asoa anareo rahetra rahetr’zay nataon’ny akizy teto, tsa nisy 05 hoa an-drakoto na rabe a fa vita ara-dalàna ny raharaha tsa nisy zavatra nanembatsembana, am’fandinihanay azy die ara-dalàna ka die manolotra
Ny kara-panondron’ny asa soratra. Ny tantara foronina fa velona indray, nosoratan’i eric ravalisoa , novokarin’ny edisiona eric ravalisoa na e. E. R. Tamin’ny taona 2009, tao antananarivo izay nanasongadinany indrindra fa ny fitiavana no mampateza sy mampaharitra ny fanambadiana fa tsy ny fahadiovan’ny vehivavy miditra amin’ny sehatry ny tokantrano ihany tsy akory. Natao ilazana ny mpamaky ihany koa fa tsy tokony hijanona amin’ny lafin-javatra tokana ny fahalalana fa asampana amin’ny fomba fijery samihafa. Fomba iray hahalalana zavatra maro izany no sady mampitombo ny fahalalana efa ananana. Izany rahateo mantsy no fototry ny fahadisoam-panantenan’i miaro. Takila 144 no nanomezan’i eric ravalisoa aina izany foto- kevitra izany. Ny boky fa velona indray, dia mirefy 20 santimetatra ny halavany, 16,5 santimetatra ny sakany raha 8 milimetatra monja ny haavony. Miloko mavokely antitra sy tanora ny fonony. Eo ivelany misy ny sokajin-dahatsoratra nanasokajian’ny mpanoratra azy tantara foronina arahin’ny lohateny fa velona indray, somary afovoany ary natao miavaka. Somary ambany kosa no mipetraka ny anaran’ny mpanoratra eric ravalisoa. Any amin’ny fonony farany indray no misy ny sarin’ny mpanoratra arahin’ny andian-teny toy izao arakaraka ny maha lalina ny fahoriana, no mahajamba ny maso sy mahafohy ny fisainana. Fa ny fahoriana amam-pahantrana, manery ny eritreritra tsy hibanjina afa-tsy ny tena irery 20, hita ao amin’ny takila 139. Ny ao anatiny indray, amin’ny takila fahatelo misy soratra mitovy amin’ny hita eo amin’ny fonony ivelany miampy ny tena anaran’ny mpanoratra sy ny taona namoahana azy. Arahin’ny teny fanolorana nataon’andriamatoa andriamanatsilavo seth, mpampianatra -mpikaroka ao amin’ny ecole normale supérieure, oniversiten’antananarivo. Manomboka eo amin’ny takila fahafito hatramin’ny 143 ny tantara manontolo. Ny pejy faha-144 no misy ny anaran’ireo boky efa navoakany sy ny loka azony tamin’ny fifaninanana nandraisany anjara, ary faranany amin’ny falazana lafin-javatra samihafa. Aorian’io misy taratasy kely misy soratra toy izao ahitsio ny diso ato anatin’ity boky ity .
Ny okony hitsinjovana sahady ny ho avin’ny taranaka na dia mbola tanora aza v. A, tak.76 tsy miandry ny fahatongavan’ny zanaka ao an-tokantrano ary ny olona iray vao tokony hisaina izany fa hatrany amin’ny fahazazany sy ny fahatanorany mihitsy aza, hoy isika. Vatana efa reraky ny toaka, atodiha efa mikainkon’ny zava-mahadomelina , kibo efa malazon’ny fijangajangana ary tantara efa voalotan’ny laza ratsy samihafa ve no hoentina manaraka ? Mety tsy ho tia ny tenany angamba ny olombelona iray ka tsy mampaninona azy ny mivarilavo amin’ny ratsy, ny manimba tena amin’izany. Saingy raha mbola mihevitra ny hiteraka ihany izy dia tsy maintsy ho tian y taranany. Ny biby aza tia ny zanany ! Amin’izay fotoana izay dia tsy maintsy hiteny ny manabe hoe ho tombontsoan’ny taranakao, izany hoe ho tombontsoan’ny taranatsika malagasy, dia mba lanjalanjao ihany ny fitondranao ny tenanao ! Fa raha mihevitra ny hiteraka kosa ianao, dia hangina tapany ny mpanabe.
Ny famerimberenany ny andian-teny olombelona aho mantsy no nanasongadinany ny adidy aman’andraikitra miandry ny olona amin’ny androm- pahavelomany. Anteriny fa tsy ny adidy amin’ny tena ihany no tokony hatao fa ny adidy amin’ny taranaka sy ny fiarahamonina. Eto dia ny tsangam-bato sy ny lalan- tsara no noraisiny anehoana ny vokatry ny fanaovana izay adidy aman’andraikitra amin’ny taranaka izay. Izany hoe misy zavatra mivaingana hita sy azo tsapain-tanana hanamarihana ny fisiana. Ny teny hoe mantsy manantitra izany koa. Teny mirakitra fihetseham-po rahateo io teny io. Manoloana ny fahoriana tsy maintsy mitranaga amin’ny zava-manana aina, indrindra ny olombelona, ny tamberin’andian-teny andohan’andalana mifanesy eto no nampiasainy. Hita amin’ity tononkalo manaraka ity raha sendra sorena ny sain’ireo velona ray aman-dreny dia manan-kidodododoana fa avy mampionona ireny fa itony kamboty mba iza no afaka hampionona kosa ny sento sy tsetra miloatra vao mainka aza koa miavosa
Nefa angamba ankehitriny tsy tokony hahaseriny loatra ny ray aman-dreny intsony ny hanery ny zanany hanambady izay tsy tiany betsaka ny resak’izy telo mianaka nitatra ho adihevitra be mihitsy aza. Azo lazaina fa tsy nahasehaka an-drahanta izy mivady raha tsy i hélène zokiny no niditra nikatraotraoka tao an -tohatra.
Fehiny raha fehezina izay voalaza, dia hita fa ny fianakaviana nipoirany, izay kristianina sady mpanankanto no anisan ny nanefy an i clarisse ratsifandrihamanana ho mpanabe. Naka tahaka azy ireo izy, ary nankatò ny fitaizana natolony. Mora taminy rahateo ny nankasitraka ireny noho ny fiezahan ireo ray aman-dreniny nandresy lahatra azy tamin ny fahaizany mandaha-teny.
Avy tatoy moa, roy andro ny dele dje ’zay ny amin’azy. Haterana ny 100 anay laha avy te y neno iraka nampalaza. Omaly efa tolakandrobe no neven’ny iraka. Iaho tsy tan-dra o fa nifafatra tamy kazaha. Sesela teo ny zanako nangaika an’ahy mengà lahateny aheky moa e baba! Fa misy i o hoy iaho? Avy eo ny iraka fa misy fahavoazana atsimo ampiringalava e y izao nasesiko ny aomby dje nenga nalakilaky iaho. Avy tan-dra o 105 nikoaikoaika aby areo tao. Siary maty i oandro. Zay aby ny amin’azy io.
Araky ny boky navoakan poisson, les animaux domestiques à madagascar dia i nampidirina teto madagasikara fa tsy zanatany. Fahaxv tany, nandritry ny fifindra- afrika no nitondrana azy ireo teto amintsika. N 23 gnombe 24 aombe agnomby ny tahirin-kevitra hafa anefa dia manantitra fa efa nahitana io biby io teto pifindra monina. Hoy poisson momba izany a -biby fiompy hita teto madagasikara dia ny omby misy trafo no ela indrindra toerana no nahitana fotoana ka grandidier anarana hoe 25 voalaza nanandramana ny h26 voalohany. Mba hampiditra izany ao am-bala saingy nananosarotra ihany ny fampidirana izany ka
Azo tsoahana avy amin’izany fa vahoaka efa tonga saina ny malagasy, ka tsy sondriana tamin’izay kabary ambony vavahady sy fampandriana adrisa nataon’ny mpitondra intsony. Toa vao mainka aza nampifikitra ny vahoaka hikatsaka ny fahaleovan-tenan’ny firenena ireny fandangolangoana natao taminy ireny. Tsy nahomby intsony ny fihetsiky ny mpanjanaka, niseho ho mpankasitraka ny maha- malagasy. Nibaribary tamin’ny malagasy ny fihatsarambelatsihin’ny mpitondra, nanao ilay fampirantiana ny vokatry ny zanataniny tany paris, satria fantany fa
Vokatra velarantany ha taonina t vary akotry 4621 11 500 katsaka 19 30 tsaramaso 1408 1408 voanjobory 20 40 mangahazo 50 50 voatabia 3 0,6 laisoa 1 4,8 voanjo 3 2 paraky 1 0,6 manga 2 6 ny vokatra isan-taona loharano kaominina ampitatsimo, 2007
Ny eja mizara ny finoany amin’ny hafa rehefa nino izy dia nitoky tamin’ilay ninoany, ary rehefa nitoky dia nijoro ho vavolombelona ka nizara tamin’ ny hafa izay mety manana alahelo na olana mianjady toy ny nahazo azy. Ao amin’ny tononkalony ho anao no ahitana izany. Ho anao izay maniry fa tsy mahita firy izay mamin’ ny fiainana ka velom-pitarainana 84 asa aloha raha haiko , tovana iii
Raha te-hanadino raha te-hanadino rahavako izany raha te-hanadino dia tsy mba tomany no enti-mamarana ny fiarahana fa fo falifaly sy endrika mirana vono-kanohitra fahatsiarovana raha te- hanadino ilay olo-malala raha te-hanadino dia tsy fankahalana no atao mibahana ao am-po fa fitiavana kosa fitiavana feno sy miavosa miampy herin-tsaina hitia am-panahy fitiavana sahy miatrika hatrany ny ho avy mamiratra fa hakanosana ny hoe hitomany sy koa hankahala raha te-hanadino fa ny fanantenana ny tsara hatrany eny an-dalan-kombana no hany sikino dia ho sambatra ianao no sady hanadino !
Fizarana 7 alahahady, 26 nôvambra 2006; lah 3496 na dia sahiran-tsaina mafy aza izy mivady teo am-panomezana valin-teny an’i beza, dia ampy ho nandresy lahatra an’i beza ihany ny teny hoe hampitaina amin’i vaomihary ny resaka raha vao vita ny fianarana ataony, ka raha manaiky i vaomihary dia tsy hanakana akory izy mivady. Tsy mbola tianay ho sembantsebanin-javatra hafa mihitsy aloha ny fianarany fa io no antoky ny hoaviny sy efa mba niriany fatratra hoy izy mivady nanamafy ny teniny. Velom-panantenana ihany i beza na dia tsy mbola tonga lafatra aza izany, satria tsy ho vato misakana ireo ray aman-drenin’i vaomihary raha araka ny fahazoany ny resaka, na dia takany ihany aza
Ny tenin-dreny na dia misy ifandraisany aza ny teny malagasy sy ny tenin-dreny dia misy maha samy hafa azy. Samy manana ny famaritany sy izay heveriny ho tenin-dreny ireo mpandinika momba ny teny. Nosafidiana tamin’ireny ny famaritana nomen’ny unesco. Ho an’io sampana misahana ny siansa sy ny fanabeazana ary ny kolon-tsaina io dia manana hevitra maro lafy ny tenin-dreny. Ireto singan-kevitra manaraka ireto no entiny mamaritra izany izay teny ianarana sy hay voalohany, izay teny iavahanao sy ahafahana mamantatra anao ho tompon-teny, izay fantatra sy fampiasa matetika. Unesco, 2003 15 13. Araka izany, ny tenin-dreny dia izay teny hay voalohany fony vao nianatra niteny. Miankina amin’ny fiarahamonina namolavola sy nifaneraserana no ahafahana mamaritra izay tenin-drenin’ny tsirairay. Eto, ny teny eto anivon-tany14 no ankamaroan’ny teny fampiasan’ny mpianatra.